<classify> MWALIMU wa Chuo cha Ufundi cha Arusha ATC, Lusato Kanyika anahojiwa na Taasisi ya Kuzuia na Kupambana na Rushwa Takukuru, kwa tuhuma za kutaka rushwa ya ngono kwa mmoja wa wanafunzi wa kike chuoni hapo.Akizungumza chuoni hapo, Ofisa Habari, Gasto Leseiyo amekiri mwalimu huyo kutuhumiwa kudai rushwa ya ngono kwa lengo la kumsaidia mwanafunzi kufaulu somo la mafunzo viwandani IPT.Leseiyo alisema chuo hicho kimeshtushwa na taarifa hiyo ya rushwa ya ngono na itatoa ushirikiano kwa Takukuru endapo wakiitwa kuhojiwa kwa mwalimu huyo.Ni kweli tukio hili limetokea na tumeshindwa kuamini kama kweli yeye anahusika ila tuhuma ni tuhuma tu maana somo lenyewe hilo la viwandani ni somo ambalo kila mwanafunzi anapata alama ya A, alisema.Alisema chuo kinatoa pole kwa familia ya mwanafunzi huyo wa kike pamoja na wanafunzi chuoni hapo, lakini wanashangazwa kwa nini mwanafunzi huyu wa kike alipoona anasumbuliwa na Mwalimu Kanyika, hakutoa taarifa kwa Kamati ya Maadili ya Chuo au hata msimamizi wake.Awali, kwa mujibu wa Mkuu wa Takukuru mkoani hapa, Frida Wikesi alikiri kuchunguza tuhuma hizo na endapo ikithibitika ni kweli mwalimu huyo aliomba rushwa ya ngono kwa mwanafunzi huyo watatoa taarifa rasmi.  <topic>: KITAIFA 